Jokioinen

Jokioinen on 5722 ihmisen asuttama kunta Kanta-Hämeessä, Etelä-Suomen läänissä.

Ymmärrä
Jokioisilla matkailuneuvontaa saa Jokioisten kunnatalon yhteispalvelupisteestä kunnantalon aukioloaikoina arkisin 8.30 - 15.30. Laajemmin alueellisena matkailuneuvontapisteenä palvelee Forssan Seudun Matkailuneuvonta osoitteessa Koulukatu 13, Forssa. Avoinna ma–pe klo 8–16. Kesäisin Forssan Seudun Matkailuneuvonnalla on myös ma-la avoinna oleva palvelupiste Forssan torilla.

Lentokoneella
Lähimmät lentoasemat Jokioisista sijaitsevat Turussa ja Tampereella.

Junalla
Jokioisille pääsee kesäsunnuntaisin Humppilasta Jokioisten Museorautatien höyryjunan kyydissä. Humppilasta on hyvät junayhteydet VR:n junilla Turun ja Tampereen suuntaan.

Autolla
Jokioisten ohi kulkevat valtatiet 2 ja 10, joita pitkin pääsee Helsinkiin, Poriin, Turkuun tai Hämeenlinnaan. Myös valtatieltä 9 Tampereen suunnasta pääsee helposti Jokioisille.

Bussilla
Arkisin Jokioisten keskustaan on suorat linja-autoyhteydet Forssasta, Humppilasta, Somerolta ja Loimaalta. Arkipäivisin Jokioisten keskustaan pääsee myös kerran päivässä Riihimäen kautta Lahdesta tulevalla vakiovuorolla. Jokioisten keskustasta on arkisin vaihtoyhteys Helsingin ja Turun suunnan pikavuoroille Forssan kautta.

Lauantaisin Jokioisten keskustaan pääsee Forssasta, Humppilasta ja Somerolta, mutta sunnuntaisin linja-autoliikennettä keskustaan ei ole.

Jokioisten pikavuoropysäkit ovat Jokioinen th valtatiellä 10 noin 2 km Jokioisten keskustasta (pikavuorot Turun ja Hämeenlinnan suunnasta) ja Latovainio valtatiellä 2 noin 3 km Minkiön asemalta (pikavuorot Helsingin ja Porin suunnasta). Pikavuorot liikennöivät myös sunnuntaisin.

Autolla
Auto on Jokioisilla nopein tapa liikkua paikasta toiseen. Ajamisen arvoinen on Vaulammintie eli tie 2804, joka on maisemiltaan kaunis Loimijokilaaksossa kulkeva tie, jossa maisema kumpuilevine peltoineen, metsäsaarekkeineen ja jokineen on paikkakunnalle tyypillistä.

Bussilla
Arkipäivisin ja lauantaisin Jokioisten keskustasta pääsee Humppilan linja-autolla kapearaidemuseoon Minkiön asemalle. Linja-auto pysähtyy Minkiö as. tienhaarassa, josta on noin 500 m kävelymatka Minkiön asemalle. Jokioisten leivän kahvilaan ja leipämyymälään Pellilässä pääsee Forssaan menevällä uutta Forssan tietä ajavalla linja-autolla. Loimaan suunnan linja-autot pysähtyvät Jokioisten pappilamuseon vieressä.

Junalla
Kesäsunnuntaisin ja muutamana lauantaina Jokioisten keskustan tuntumasta Jokioisten asemalta pääsee Jokioisten Museorautatien höyryjunalla Minkiön asemalle kapearaidemuseoon. Matkalla on myös seisakkeita, joista esim. Kirkkotien seisakkeelta on reilun kilomerin kävelymatka Jokioisten kirkolle.

Kävellen
Jokioisten kartanoalueella on 1,8 km pituinen Jokioisten kartanopolku, joka tekee kierroksen kartanon puistossa sekä pidempi 3,5 km pituinen luontopolku, joka liittyy kartanopolkuun. Luontopolulta on myös yhteys maatalouden esittelypuisto Elonkierron polulle.

Vaulammin kylässä sijaitsee 3 km pitkä Vaulammin luontopolku, joka on Lounais-Hämeen jylhin luontopolku.

Meloen
Liesjärven kansallispuistosta Tammelasta alkava Turpoonjoen - Loimijoen melontareitti kulkee halki Jokioisten. Jokioisilla Loimijoki jakautuu kahteen helposti melottavaan osaan, joita erottaa Jokioisten keskustan voimalaitospato, jonka ohitse kanootti on kannettava.

Myös Jänhijoki on melottavissa ainakin korkean veden aikaan.

Näe

 * Elonkierto on Maa- ja elintarviketalouden tutkimuskeskuksen (MTT) perustama maaseudun esittelypuisto. Se sijaitsee Loimijokilaaksossa Jokioisissa, keskellä maatalouden muovaamaa kulttuurimaisemaa. Puistoalue kertoo maataloudesta, maataloustutkimuksesta ja sen sovelluksista niille luontaisessa ympäristössä.


 * Jokioisten puukirkko rakennettiin vuonna 1631. Nykyiseen koristeelliseen asuunsa kirkko uusittiin vuonna 1862. Puinen ristikirkko on kuin koru. Sitä koristavat pieniruutuiset ikkunat, koristeellinen torni, kauniit värisävyt ja kristallikruunut. Alttaritaulun paikalla on 1650-luvulle ajoitettu puuveistos Ristiinnaulitusta. Hautausmaan ulkopuolella sijaitsee taalaalaismallinen kaunispiirteinen kellotapuli, joka on rakennettu kirkon perustamisen aikoihin. Kirkko on yksi vanhimmista Suomessa yhä ympärivuotisessa käytössä olevista puukirkoista.


 * Kapearaidemuseon muodostaa Minkiön alkuperäiskuntoinen asemamiljöö sekä ratapihalla ja kalustohallissa esillä olevat veturit ja vaunut. Rautatiekalusto on peräisin useilta Suomessa toimineilta kapearaiteisilta rautateiltä.


 * Naulatehtaan toiminta alkoi Jokioisilla vuonna 1804, jolloin perustettiin kankipaja kosken partaalle. Viime vuosisadan alusta tehtaan tuotannoksi vakiintuivat erilaiset rautalevystä ja rautalangasta valmistetut naulat, piikkilangat ja valimotuotteet. Naulatuotanto Jokioisilla jatkuu edelleen. Naulamuseossa on nähtävänä erilaisia naulatehtaan tuotteita, työkaluja ja toiminnasta kertovia valokuvia sekä muuta materiaalia. Museon pihalla on museoitu lankanaulakone.


 * Vapaaherra von Willebrand rakennutti vuonna 1800 pappilan savesta, oljesta ja sammalista. Se piti kuitenkin vuorata heti tiilikerroksella, koska savi ei kestänyt sään rasituksia. Savipappila,entinen kappalaisen talo, avattiin museona vuonna 1959. Museossa näkee, miten maalaispappilassa elettiin 1800-luvun puolivälissä. Aikakauden elämänmeno on pyritty saamaan mahdollisimman aidoksi tässä maamme ensimmäisessä omalla paikallaan sijaitsevassa pappilamuseossa. Kokoelmassa on lisäksi Miina Sillanpään muistoesineitä. Museokokonaisuuteen kuuluvat pappilan lisäksi kaksi vanhaa aittaa, savusauna ja lato.


 * Tapulimakasiini on hirsirakenteinen, 3-kerroksinen, aumakattoinen punamultarakennus, jossa on erikoinen barokkitorni. Rakennus on peräisin 1700-luvulta. Tapulimakasiinissa pidetään kesäisin taidenäyttelyitä.


 * Wendlan puutarhaan on kerätty vanhoja Jokioisten kartanon puistossa kasvaneita ja muitakin kiinnostavia hyöty että koristekasveja. Kokonaisuus on luotu ottaen huomioon Museoviraston vaatimukset suojellulle ympäristölle.

Tee

 * Kesäsunnuntaisin höyryjuna kulkee Jokioisilta Minkiön kautta Humppilaan. Tällöin Jokioisten ja Minkiön rautatieasemalta tai yhdeltä radan monista seisakkeista voi hypätä junan kyytiin ja nauttia vanhanaikaisesta höyryjunamatkasta.

" hours="Kesä-, heinä- ja elokuu" price="Aik. 15 €, lapset 5 €" url="http://www.kylaseppa.com/">Kyläsepän Kulttuuripäivät sisältää erilaisia kulttuuritoimintoja, joita harrastetaan Kyläsepän pihapiirissä. Toimintaan kuuluu kesäteatteritoiminta, Musiikkijuhlat, Runojen ilta, Yhteislaulutapahtumia, sekä pienoisnäytelmäkilpailun järjestäminen. Joka vuosi tapahtumalle annetaan oma aihe.
 * 
 * Suomen suurin höyryjuhla Humppilan - Jokioisten välillä liikennöivällä Jokioisten Museorautatiellä. Liikenteessä useita höyryvetureita ja höyryjunia. Minkiöllä höyryssä lokomobiileja ja käynnissä maamoottoreita. Mahdollisuus päästä matkustamaan höyryveturin hytissä.


 * Arkisin ja lauantaisin voi Minkiön asemalta vuokrata pumppuresiinoita, joilla voi omaan tahtiin tutustua rataan ja maisemiin tai vaikka tehdä eväsretken luonnon helmaan.

Osta

 * Emmauksen kirpputori, josta voit tehdä hienoaja löytöjä. Tuotevalikoimassa mm vaatteet, astiat, huonekalut, elektroniikka, levyt, kirjat, polkupyörät


 * Perinteinen tori, jossa myydään kesän antimia ja muuta toritavaraa.


 * <buy name="Maatalouden tutkimuskeskuksen (MTT) juustomyymälä" address="Humppilantie 9 A" directions="kartanoa vastapäätä" phone="" email="" fax="" hours="ma-pe 8-14.30" price="" url="">Jokioisten maitokoelaitoksen juustoja myydään tietotalon ravintola Ometan tiloissa.


 * <buy name="Museorautatieyhdistyksen kauppa" address="Kiipuntie 48" directions="Jokioisten Museorautatien Minkiön asemalla" phone="+358 3 433 3235" email="" fax="" hours="1.6. - 15.8. ma-pe 11-18, 1.6. - 31.8. su 10.30-17.30" price="" url="http://www.jokioistenmuseorautatie.fi/">Rautatieaiheisia matkamuistoja ja kirjoja. Myös weppikauppa.


 * <buy name="Puutarhatila Malmnäs" address="Lammintie 327" directions="" phone="+358 40 7730 235" email="" fax="" hours="" price="" url="">Kukkia, marjoja ja vihanneksia satokautena.

Syö

 * <eat name="Cafe Venla" address="Keskuskatu 29 A" directions="Kunantalon aulassa" phone="+358 3 418 2231" email="" fax="" hours="ma–pe klo 8.00–15.00, lounasaika klo 11.00–13.30" price="" url="">Lounas arkisin. Isompia ryhmiä pyydetään tekemään ennakkovaraus. Tilauksesta muinakin aikoina perhe- ym. juhliin.


 * <eat name="Ravintola Ometta" address="Humppilantie 9 A" directions="Tietotalolla, kartanoa vastapäätä" phone="+358 400 615 636" email="" fax="" hours="ma-pe 8.00-15.00, lounas 11.00-13.30" price="" url="">Lounas arkisin. Muina aikoina myös pitopalvelua, juhlien järjestelyä ja mahdollisuus tilata maukkaita leivonnaisia. Ravintolassa myynnissä myös Jokioisten juustoja.

Kesäkahvilat

 * <drink name="Minkiön aseman kahvila" address="Kiipuntie 48" directions="Jokioisten Museorautatien yhteydessä" phone="+358 3 433 3235" email="" fax="" hours="1.6. - 30.6. ja 1.8. - 15.8. ma–pe klo 11–18, 1.7. - 31.7. ti-la klo 11-18, 1.6. - 31.8. su klo 10.30–17.30" price="" url="http://www.jokioistenmuseorautatie.fi">Tarjolla kahvia, pullaa, jäätelöä ja pikkupurtavaa.


 * <drink name="Makasiinikahvila" address="" directions="Elonkierron yhteydessä" phone="+358 50 400 1113" email="" fax="" hours="kesäkuu ke klo 18–20.30, heinäkuu ma-pe klo 13-20.30, elokuu ma-pe 18.30-20.30, kesä-heinä-elokuu la klo 13-16, su klo 13-20" price="" url="">Tarjolla kahvia, pullaa, jäätelöä ja pikkupurtavaa.

Kahvilat

 * <drink name="Kahvila ja Leipämyymälä P. Rantanen" address="Leenankuja 1, Pellilä" directions="Jokioisten leivän yhteydessä" phone="+358 3 424 1025" email="" fax="" hours="ma–pe klo 7.30–17, la klo 8–13" price="" url="">Tarjolla kahvia, pikkulämpimiä, ruokaleipiä, lihapiirakoita, konditoriatuotteita. Savuton tila.


 * <drink name="Neste Café Monttu" address="Keskuskatu 17, Jokioinen" directions="" phone="+358 3 438 3312" email="" fax="" hours="ma–pe klo 6.15–21, la klo 8–21 ja su klo 9–21" price="" url="">Kahvio, jossa kahvia, kahvileipiä ja pikkulämpimiä. Lounas seisovasta pöydästä ma - pe klo 10.30 - 14.

Baarit & pubit

 * <drink name="Ravintola Ferraria" address="Keskuskatu 15, Jokioinen" directions="" phone="+358 3 438 2700" email="" fax="" hours="su–to klo 10–24 ja pe–la klo 10–3" price="" url="">Musiikkiravintola, a-oikeudet, pizzaa, myös noutopizzaa.

Edulliset

 * <sleep name="Perälän tilan kota" address="Tuohisaarentie 172, Latovainio" phone="+358 3 433 0014" email="" fax="+358 3 433 0014" hours="" price="10 €/hlö/vrk" url="http://www.peralantila.fi/">Vuonna 2002 valmistunut upea pyöröhirsikota. Kodan sisällä kiertävät kolmella seinällä leveät penkit. Keskellä on tulisija, jossa on 2 ritilää ja tanko kahvipannua varten. Kota sijaitsee peltojen keskellä metsäsaarekkeessa, jossa löytyy tutkittavaa lapsillekin. Kodalle pääsee autolla, hevosella, pyörällä, kävellen ja talvella toivottavasti suksillakin. Kodassa voi yöpyä, ja kodan takana on puucee.

Keskihintaiset

 * <sleep name="Hunajakoto" address="Hunajatie 6" directions="Ajo Koskelontietä" phone="+358 40 840 4647" email="" fax="" hours="" price="65 - 105 €/huone/vrk" url="http://www.hunajakoto.com/">Hunajakoto tarjoaa B&B majoitusta ainutlaatuisessa ympäristössä kauniissa Jokioisten kunnassa. Tämä Sokeritehtaan johtajan asunnoksi vuonna 1920 rakennettu talo taipuu myös yritysten tarpeisiin esim. erilaisten pienryhmissä tapahtuvien kehityspäivien ja projektien pitoon.


 * <sleep name="Kuuman hevoset maatilamajoitus" address="Kuumantie 380, Kuuma" phone="+358 3 433 3171" email="" fax="" hours="" price="35 €/hlö/vrk" url="http://www.kuumanhevoset.fi/">Maatilamajoitusta kahden hengen huoneissa. Huoneet kahdesa eri huoneistossa, kussakin 3 kahden hengen huonetta, olohuone, suihku-, wc- ja keittiötilat. MALO -luokitus.


 * <sleep name="Parilon lomamökki" address="" directions="Kuuman kylä, Jokioinen" phone="+358 400 716 998" email="" fax="" hours="" price="300 €/viikko, 150 €/viikonloppu" url="">Mökille on kaivettu oma kirkasvetinen, kalliopohjainen uimalampi. Mökissä on alakerrassa tupakeittio, jossa normaali mökkimäinen keittiövarustus. Keittiössä on jääkaappi, sähköhella, juokseva vesi ja mikroaaltouuni. Mökillä on myös radio ja televisio. Parvella tilaa mukavasti neljälle. Samassa rakennuksessa on puulämmitteinen sauna ja erillinen pesuhuone. Ulko puucee.

Pysy terveenä

 * <buy name="Jokioisten apteekki" address="Keskuskatu 23" phone="+358 3 438 3385" email="" fax="+358 3 438 3384" hours="Ma-pe klo 9–18, la klo 9–14. Kesä-, heinä- ja elokuu ma-pe klo 9-17, la klo 9-13" price="" url="">
 * <buy name="Jokioisten terveysasema" address="Keskuskatu 25" phone="+358 3 4191 2121" email="" fax="" hours="ma-pe 8-16" price="" url="">

Jatka matkaa
Kesäsunnuntaisin voit jatkaa matkaa Jokioisilta Humppilaan Jokioisten Museorautatien höyryjunalla.

Jokioinen